Publication: Magyar Közlöny
Issue: MK-2009-124 (Year: 2009, Number: 124)
Era: 2004-2010
Section: A közterületek jelentõs része a helyi önkormányzatokról szóló 1990. évi LXV. törvény 79. §-ának (2) bekezdése alapján
Paragraph Index: 184

(1) bekezdésének b) pontja alapján a helyi képviselõ-testület gyakorolja az önkormányzati tulajdon tekintetében a tulajdonost megilletõ jogokat. Ennek értelmében az önkormányzat tulajdonában álló közterülettel való rendelkezés az Alkotmány alapján önkormányzati hatáskör. Az Országos Választási Bizottság álláspontja szerint, a kérdés alapján tartott eredményes népszavazás olyan jogalkotási kötelezettséget róna az Országgyûlésre, amely a közterületekhez kapcsolódó tulajdonosi jogokat korlátozná, elvonná az ehhez kapcsolódó önkormányzati szabályozási hatásköröket. Ezáltal lényegileg korlátozná az önkormányzatoknak az Alkotmány 44/A. § (1) bekezdésének a) pontjában szabályozott önálló szabályozáshoz és önálló igazgatáshoz való jogát és a b) pontjában megjelölt tulajdonost megilletõ jogokat. Nem egyértelmû továbbá az üzemeltetés mibenléte, illetve módja sem. Nem dönthetõ el ugyanis, hogy üzemeltetés átadásának megtiltásával ezután kizárólagosan az önkormányzatok igazgatási szervezete mûködtetheti-e a parkolókat, esetleg az önkormányzat, vagy az általa létrehozott, saját tulajdonában álló gazdálkodó szervezet. Nem egyértelmû továbbá az sem, mit ért a kezdeményezõ az adhassa ki kifejezés alatt. Az Országos Választási Bizottság az Nsztv. 10. § a) pontja alapján, mivel a kérdés nem tartozik az Országgyûlés hatáskörébe, és b) pontja alapján, mivel a kérdésben nem lehet országos népszavazást tartani, az aláírásgyûjtõ ív hitelesítésének megtagadásáról döntött. II.

Source: https://magyarkozlony.hu/hivatalos-lapok/351fce7906cd8d0a17ce9253986cc2b7781f1fb6/dokumentumok/c797a25745c341f627236bf20a7788c37facbd56/letoltes